তথ্যবিবরণী                                                                                       নম্বর : ২১১৯

**বিএনপির নির্বাচন বর্জনের ডাকে সাড়া নেই তাদের নেতা-কর্মীদেরও**

**---তথ্য ও সম্প্রচার মন্ত্রী**

ঢাকা, ৭ পৌষ (২২ ডিসেম্বর) :

তথ্য ও সম্প্রচার মন্ত্রী এবং বাংলাদেশ আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, বিএনপির নির্বাচন বর্জনের ডাকে এখন কেউ আর সাড়া দেয় না, এমনকি তাদের নেতাকর্মীরাও সাড়া দেয়নি। তাদের সেই বর্জনের হাঁকডাকও নির্বাচনি প্রচারণার মধ্যে ঢাকা পড়ে গেছে। তিনি বলেন, ‘বিএনপি’র অনেক নেতা নির্বাচনে অংশ নিচ্ছে, তারা দল থেকে বের হয়ে তৃণমূল বিএনপি গঠন করেছে। আমাদের এখানেও তৃণমূল বিএনপির প্রার্থী আছে।’

আজ চট্টগ্রামের রাঙ্গুনিয়া পৌরসভার আলহাজ এডভোকেট নুরুচ্ছফা তালুকদার অডিটোরিয়ামে মন্ত্রী নিজ নির্বাচনি এলাকা চট্টগ্রাম-৭ (রাঙ্গুনিয়া ও বোয়ালখালী আংশিক) আসনের ইউনিয়ন পরিষদগুলোর বর্তমান ও সাবেক চেয়ারম্যান, মেম্বার, পৌর মেয়র ও কাউন্সিলরদের সাথে মতবিনিময় সভায় এসব কথা বলেন।

তথ্যমন্ত্রী বলেন, আজকে দেশে একটি সুষ্ঠু অবাধ নির্বাচনের পরিবেশ সৃষ্টি হয়েছে। গ্রামে-গঞ্জে হাটে মাঠে-ঘাটে সব জায়গায় আজ নির্বাচনের আলোচনার ঝড়। সমগ্র বাংলাদেশে বিএনপি’র শত শত নেতা নির্বাচনে অংশগ্রহণ করছে, নির্বাচনের সাথে যুক্ত হয়েছে।

‘বিএনপির নির্বাচন বর্জনের ডাক ভন্ডুল হয়ে গেছে, এখন তারা দেশে আগুন সন্ত্রাস চালিয়ে মানুষকে ভীতসন্ত্রস্ত করার অপচেষ্টা করছে’ মন্তব্য করে তিনি বলেন, ‘ঢাকায় একটি ট্রেনে আগুন জ্বালিয়ে তারা ঘুমন্ত চারজন মানুষকে হত্যা করেছে। একজন মা মৃত্যুর মধ্যেও সন্তানকে বুকে আগলে রেখেছে, বুক থেকে অঙ্গার হয়ে যাওয়া সন্তানকে সড়ানো যাচ্ছে না। এই ধরনের বীভৎসতা কোনো রাজনৈতিক দল করতে পারে না, যেটি বিএনপি করছে। সুতারাং, এই বিএনপির আর জনগণের কাছে আসার কোনো সুযোগ নেই। আগুনসন্ত্রাস চালিয়ে জনগণের শত্রুতে রূপান্তরিত হয়েছে। এদের বিরুদ্ধে আজকে দেশের মানুষ ঐক্যবদ্ধ, তাদের ধিক্কার জানাচ্ছে। আমরা আগুন সন্ত্রাসীদের নির্মূল করতে বদ্ধপরিকর।’

সম্প্রচার মন্ত্রী বলেন, 'বিএনপি যাদের ওপর ভরসা করেছিল তারাও বলছে, তারা অবাধ সুষ্ঠু নির্বাচন চায়। ক'দিন আগে জাতিসংঘ বিবৃতি দিয়েছে, নির্বাচনে যাতে সবাই ভোট দিতে পারে। তার মানে বিএনপি যে নির্বাচনে বাধা দিচ্ছে, তার বিরুদ্ধেই তারা সেটি বলেছে। তিনি বলেন, ‘মার্কিন যুক্তরাষ্ট্রও বলেছে একটি অবাধ সুষ্ঠু ও সুন্দর নির্বাচন হওয়া দরকার, আমরা সেটাই করতে চাই, সেটিতে বাধা দিচ্ছে বিএনপি। আমরা আশা করবো ভিসা নীতি যেটি ঘোষণা করা হয়েছে, বিএনপিসহ যারা এই নির্বাচনে বাধা দিচ্ছে, তাদের ওপরই এই ভিসা নীতি প্রয়োগ করা হবে ইনশাল্লাহ।’

স্থানীয় নেতৃবৃন্দের উদ্দেশ্যে হাছান মাহ্‌মুদ বলেন, জনপ্রতিনিধিরাই সমাজের স্বাভাবিক নেতা। নির্বাচন উপলক্ষ্যে তাই আমি প্রথম বৈঠকটি আপনাদের দিয়েই শুরু করেছি। জনপ্রতিনিধিরাই কারো বাড়ির উঠানে, চায়ের দোকানে মাঠে-ঘাটে ও মসজিদের আঙ্গিনায় থাকেন। আপনারা যে কথাটি মানুষকে বলবেন, সেটি মানুষের কাছে পৌঁছাবে। আপনারাই প্রান্তিক জনগোষ্ঠীর কাছে বার্তা পৌঁছানোর কাজটি করেন।

চলমান পাতা-২

পাতা-২

রাঙ্গুনিয়ার সন্তান ড. হাছান বলেন, ‘গত ১৫ বছর আমি সর্বোচ্চ প্রচেষ্টা এবং নিষ্ঠা দিয়ে চেষ্টা করেছি এলাকার মানুষের পাশে থাকা, এলাকার উন্নয়ন করার জন্য, সব মানুষের এমপি হওয়ার জন্য। গত ১৫ বছর সবার জন্য আমার দুয়ার খোলা ছিল। কে আমাকে ভোট দিয়েছিল, কে দেয় নাই, ভবিষ্যতে কে দেবে কিংবা দেবে না, সেটি আমি মাথায় রাখি না। যেই আমার কাছে আসে উপকার করার চেষ্টা করেছি।’

চট্টগ্রাম ৭ আসনে আওয়ামী লীগের নির্বাচন পরিচালনা কমিটির চেয়ারম্যান বীর মুক্তিযোদ্ধা স্বজন কুমার তালুকদারের সভাপতিত্বে ও সদস্য সচিব ইঞ্জিনিয়ার শামসুল আলম তালুকদারের সঞ্চালনায় সভায় বক্তব্য দেন চট্টগ্রাম উত্তর জেলা আওয়ামী লীগ নেতা আবুল কাশেম চিশতি, মোঃ শাহজাহান সিকদার, মুহাম্মদ আলী শাহ, সাবেক চেয়ারম্যান নুর কুতুবুল আলম, ইকবাল হোসেন চৌধুরী মিল্টন, ইউপি চেয়ারম্যান আহমদ সৈয়দ তালুকদার, দানু মিয়া, আবু জাফরসহ ইউপি সদস্যবৃন্দ।

#

আকরাম/সায়েম/সঞ্জীব/রফিকুল/আব্বাস/২০২৩/২১৪২ ঘণ্টা

তথ্যবিবরণী    নম্বর: ২১১৮

**নির্বাচন বানচালের ষড়যন্ত্র রাষ্ট্রদ্রোহী কাজ**

**-- আইনমন্ত্রী**

ঢাকা, ৭ পৌষ (২২ ডিসেম্বর):

নির্বাচন বানচালে ষড়যন্ত্রে লিপ্তদের প্রতি হুঁশিয়ারি প্রকাশ করেছেন আইন, বিচার ও সংসদ বিষয়ক মন্ত্রী আনিসুল হক। তিনি বলেন, ‘যারা নির্বাচন বানচালের ষড়যন্ত্র করছেন তারা সাবধান হয়ে যান। আপনারা যেটা করছেন সেটা রাষ্ট্রদ্রোহী কাজ।’

আজ ব্রাহ্মণবাড়িয়ার আখাউড়া উপজেলার মনিয়ন্দ ইউনিয়নের কর্মমঠ খেলার মাঠে আয়োজিত এক জনসভায় প্রধান অতিথির বক্তব্যে মন্ত্রী এসব কথা বলেন।

আনিসুল হক বলেন, ‘১৯৭৫ থেকে ১৯৯৬ পর্যন্ত সারাদেশে হত্যাযজ্ঞ চালানো হয়েছে। আওয়ামী লীগ ক্ষমতায় এলে এ দুঃশাসনের অবসান হয়। তিনি বলেন, ‘বাংলাদেশের বিরুদ্ধে ষড়যন্ত্র মানে ঘরের মধ্যে ষড়যন্ত্র, বুকের মধ্যে ষড়যন্ত্র।’

জনসভায় সভাপতিত্ব করেন মনিয়ন্দ ইউনিয়ন পরিষদের সাবেক চেয়ারম্যান মো. কামাল ভূঁইয়া। অন্যান্যের মধ্যে বক্তব্য রাখেন আখাউড়া পৌরসভার মেয়র ও উপজেলা আওয়ামী লীগের সাধারণ সম্পাদক মো. তাকজিল খলিফা কাজল ও মনিয়ন্দ ইউনিয়ন পরিষদ চেয়ারম্যান মো. মাহবুবুল আলম চৌধুরী দীপক।

#

রেজাউল/সায়েম/সঞ্জীব/রফিকুল/শামীম/২০২৩/২১১০ঘণ্টা

Handout Number : 2117

**Naheed Ezaher Khan, MP and Foreign Secretary receive Queen Mother of Bhutan at HSIA**

Dhaka, 22 December :

Naheed Ezaher Khan, MP and Foreign Secretary Ambassador Masud Bin Momen received Queen Mother Dorji Wanmgmo Wangchuckand and her Royal Delegation of Bhutan during their transit at Hazrat Shahjalal International Airport, Dhaka this evening.

The Queen Mother conveyed her best regards, appreciation and deep respect to Prime Minister Sheikh Hasina on behalf of her Royal Family. She also deeply appreciated the Government of Bangladesh for making all the arrangements during the transit at Dhaka.

#

Masum/Sayeam/Sanjib/Rafiqul/Shamim/2023/20.45 Hrs.

তথ্যবিবরণী                                                                                       নম্বর : ২১১৬

**কোভিড-১৯** **সংক্রান্ত** **সর্বশেষ** **প্রতিবেদন**

ঢাকা, ৭ পৌষ (২২ ডিসেম্বর) :

স্বাস্থ্য অধিদপ্তরের তথ্যানুযায়ী বৃহস্পতিবার সকাল ৮টা থেকে আজ শুক্রবার সকাল ৮টা পর্যন্ত ২৪ ঘণ্টায় দেশে ৪ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার এক দশমিক ২৩ শতাংশ। এ সময় ৩২৬ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৭ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৩ হাজার ৮৮৫ জন।

#

সুলতানা/সায়েম/সঞ্জীব/শামীম/২০২৩/১৬৪২ ঘণ্টা

Handout Number : 2115

**Apostolic Nuncio of the Holy See to Bangladesh called on Foreign Secretary**

 Dhaka, 22 December:

Apostolic Nuncio of the Holy See to Bangladesh Archbishop Kevin S. Randall paid maiden call on Foreign Secretary (Senior Secretary) Masud Bin Momen yesterday at his office in the Ministry of Foreign Affairs.

The Foreign Secretary congratulated Archbishop Kevin S Randall on his assumption of responsibilities as the Apostolic Nuncio of the Holy See to Bangladesh and assured him full support in discharging his responsibilities.

The Foreign Secretary highlighted Bangladesh’s glorious history of religious harmony and age-old tradition of peaceful coexistence of the people of different religions. He commended the significant role played by the Christian community in Bangladesh through their noticeable involvement in promoting education and social services. He also commended the Holy See’s constructive role in promoting global peace and harmony and hoped that the Holy See would apply its high moral standing to impress people across the globe to respect the sacred values and religious symbols of all religions.

The Apostolic Nuncio appreciated religious harmony in Bangladesh and expressed satisfaction at the constitutional guarantee to freedom of religion.

The Foreign Secretary deeply appreciated Pope Francis’ personal commitment to the cause of over 1.2 million forcibly displaced Rohingyas, who fled atrocities in their homeland in Myanmar, and briefed the Apostolic Nuncio about the Rohingyas in Bangladesh and the need for their safe, voluntary and dignified return to their homeland Myanmar at an early date.

He urged the Holy See to encourage Myanmar authorities to create conducive environment for the sustainable repatriation of the Rohingyas.

#

Masum/Siddik/Zulfikar/Robi/Ali/Shamim/2023/1532 hours

তথ্যবিবরণী                                                                                       নম্বর : ২১১৪

**উন্নত-সমৃদ্ধ দেশ গড়তে সকলকে ঐক্যবদ্ধ হতে হবে**

**-আবুল হাসানাত আবদুল্লাহ্**

ঢাকা, ৭ পৌষ (২২ ডিসেম্বর):

পার্বত্য চট্টগ্রাম শান্তি চুক্তি বাস্তবায়ন ও পরিবীক্ষণ কমিটির আহ্বায়ক আবুল হাসানাত আব্দুল্লাহ্‌ বলেছেন, একটি নিরাপদ ও উন্নত-সমৃদ্ধ দেশ গড়তে হলে সকলকে ঐক্যবদ্ধভাবে কাজ করতে হবে। জাতির পিতা বঙ্গবন্ধু শেখ মুজিবুর রহমানের নেতৃত্বে আমরা স্বাধীন সার্বভৌম বাংলাদেশ অর্জন করেছি ।

আবুল হাসানাত আব্দুল্লাহ্‌ আজ বরিশালের আগৈলঝাড়ায় উপজেলা আওয়ামী লীগ কার্যালয়ে দলীয় নেতাকর্মীদের সাথে মতবিনিময়কালে এসব কথা বলেন।

তিনি আরো বলেন, দুর্নীতি, সন্ত্রাস, মাদক ও জঙ্গিবাদ সম্পূর্ণ নির্মূলের মাধ্যমে শোষণমুক্ত সমাজ প্রতিষ্ঠার লক্ষ্যে আওয়ামী লীগের প্রতিটি নেতাকর্মীকে একযোগে কাজ করতে হবে। মুক্তিযুদ্ধের চেতনা আর বঙ্গবন্ধুর আদর্শকে ধারণ করে প্রধানমন্ত্রী শেখ হাসিনার নেতৃত্বে দেশের অগ্রযাত্রাকে বেগবান করতে সকলের সহায়ক ভূমিকা অপরিহার্য। এতে করে আমরা বঙ্গবন্ধুর আত্মনির্ভরশীল সমৃদ্ধ সোনার বাংলা গড়তে সক্ষম হবো। বিএনপি-জামায়াত জোট অসহযোগ আন্দোলনের নামে দেশকে পিছনের দিকে ঠেলে দিতে চায়। তিনি এসব অশুভ শক্তির বিরুদ্ধে দেশের সর্বস্তরের মানুষকে প্রতিরোধ গড়ে তোলার আহ্বান জানান।

#

আহসান/সিদ্দীক/জুলফিকার/রবি/আলী/শামীম/২০২৩/১৫২৭ ঘণ্টা

তথ্যবিবরণী                                                                                       নম্বর : ২১১৩

**ফোন কলেই মিলবে দলিল সংক্রান্ত তথ্য সেবা**

ঢাকা, ৭ পৌষ (২২ ডিসেম্বর):

এখন ঘরে বসে ফোন কলেই মিলবে দলিল সংক্রান্ত যাবতীয় তথ্য সেবা। জমি রেজিস্ট্রেশনের পর দলিলের নকলসহ মূল দলিল সংক্রান্ত তথ্য পেতে ভোগান্তি লাঘবে এ সেবা চালু করেছে নিবন্ধন অধিদপ্তর।

প্রাথমিকভাবে ঢাকা জেলার সব সাবরেজিস্ট্রি অফিস এই সেবাটি চালু করেছে। জমি রেজিস্ট্রেশনের পর দলিলের কপি পেতে বা তার তথ্য জানতে দূরদূরান্ত থেকে মানুষকে রেজিস্ট্রি অফিসে আসতে হয়। এ ভোগান্তি থেকে সাধারণ মানুষকে মুক্তি দিতে সেবাটি চালু করা হয়েছে। ফলে এখন সেবা প্রত্যাশীরা ঘরে বসে ফোন করে তার দলিল সংক্রান্ত যাবতীয় তথ্য জানতে পারবেন।

এলক্ষ্যে ঢাকা জেলার সাবরেজিস্ট্রি অফিসগুলো জমি রেজিস্ট্রির সাথে সাথে দলিলগ্রহীতাকে দেয় রসিদের ওপর একটি ফোন নম্বর দিচ্ছে। জমির ক্রেতা যেকোনো সময় এই নম্বরে ফোন করে দলিল সরবরাহের সময় জানতে পারবেন। রেজিস্ট্রারের কার্যালয়সহ ঢাকা জেলাধীন ২৩টি সাবরেজিস্ট্রি অফিস থেকে কোন কর্মচারী এই ফোনকল রিসিভ করবেন তার নাম, পদবি ও ফোন নম্বরসহ একটি চিঠি ইতোমধ্যে ইস্যু করা হয়েছে।

স্মার্ট বাংলাদেশ গড়ার লক্ষ্যে জনবান্ধব রেজিস্ট্রি সেবা নিশ্চিত করতে জমি রেজিস্ট্রেশনের ১১৫ বছরের ইতিহাসে এবছরই এমন উদ্যোগ গ্রহণ করা হয়েছে।

#

রেজাউল/সিদ্দীক/জুলফিকার/রবি/আলী/শামীম/২০২৩/১২৪০ ঘণ্টা